CELEX: 32022R0089
Language: lt
Date: 2022-01-21 00:00:00
Title: Komisijos įgyvendinimo reglamentas (ES) 2022/89 2022 m. sausio 21 d. kuriuo nustatomos Europos Parlamento ir Tarybos direktyvos (ES) 2019/883 taikymo taisyklės dėl metodo, taikytino apskaičiuojant pakankamą atliekoms skirtos talpyklos tūrį (Tekstas svarbus EEE)

2022 1 24   
               
               
                  LT
               
               
                  Europos Sąjungos oficialusis leidinys
               
               
                  L 15/1
               
            
         KOMISIJOS ĮGYVENDINIMO REGLAMENTAS (ES) 2022/89
         2022 m. sausio 21 d.
         kuriuo nustatomos Europos Parlamento ir Tarybos direktyvos (ES) 2019/883 taikymo taisyklės dėl metodo, taikytino apskaičiuojant pakankamą atliekoms skirtos talpyklos tūrį
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos direktyvą (ES) 2019/883 dėl uosto priėmimo įrenginių, į kuriuos pristatomos laivų atliekos, kuria iš dalies keičiama Direktyva 2010/65/ES ir panaikinama Direktyva 2000/59/EB (1), ypač į jos 7 straipsnio 4 dalies antrą pastraipą,
         kadangi:
         
                     (1)
                  
                  
                     Direktyvos (ES) 2019/883 7 straipsnio 4 dalies a ir b punktuose nustatyta bendros pareigos pristatyti visas laive esančias atliekas į įplaukimo uostą išimtis, taikoma laivams, kurių atliekoms skirtos talpyklos tūris yra pakankamas visoms susidariusioms ir laivui plaukiant numatytu reisu iki kito įplaukimo uosto susidarysiančioms atliekoms kaupti;
                  
               
                     (2)
                  
                  
                     taikydamos šiame reglamente nustatytą skaičiavimo metodą, valstybės narės turėtų galėti suderintai įgyvendinti bendros pareigos pristatyti visas laive laikomas atliekas išimtis, atsižvelgiant į tai, ar talpykloje turima pakankamai vietos;
                  
               
                     (3)
                  
                  
                     skaičiavimo metodas neturėtų būti taikomas atliekų šalinimui pagal Tarptautinės konvencijos dėl teršimo iš laivų prevencijos (toliau – MARPOL konvencija) II priedą. Kaip nustatyta MARPOL konvencijos II priede, atliekų šalinimas reglamentuojamas MARPOL konvencija ir tokias atliekas privaloma pristatyti į uostą, kuriame krovinys iškraunamas, prieš pakraunant naują krovinį arba jas leidžiama išmesti į jūrą tam tikromis sąlygomis. Priklausomai nuo medžiagos, MARPOL konvencijos II priede reglamentuojamus krovinių likučius privaloma pristatyti prieš išvykimą, laikantis to priedo 13 ir 16 taisyklėse nustatytų procedūrų ir kontrolės. MARPOL konvencijos II priede nurodytiems krovinių likučiams, kurių sudėtyje yra X kategorijos medžiagų, didelės klampos patvarių plūduriuojančiųjų Y medžiagų ir didelės klampos arba kietėjančių Y medžiagų, taikomas MARPOL konvencijos II priedo 13 ir 16 taisyklėse nurodytas privalomas pradinis plovimas ir reikalavimai tokias atliekas pristatyti į uosto priėmimo įrenginį;
                  
               
                     (4)
                  
                  
                     skaičiavimo metodas neturėtų būti taikomas atsitiktinai sužvejotoms atliekoms. Laive ne visada yra šios rūšies atliekoms skirta talpykla, o pristatyti visas atsitiktinai sužvejotas atliekas skatinama taikant Direktyvos (ES) 2019/883 8 straipsnio 2 dalies d punkte nustatytą išlaidų padengimo sistemą;
                  
               
                     (5)
                  
                  
                     siekiant nustatyti vienodas atliekų pristatymo pareigos išimčių, nustatytų Direktyvos (ES) 2019/883 7 straipsnio 4 dalies a ir b punktuose, taikymo sąlygas, būtina, kad valstybės narės taikytų suderintą metodiką. Todėl pagal Direktyvą (ES) 2019/883 priimami įgyvendinimo aktai turėtų būti įgyvendinimo reglamentai;
                  
               
                     (6)
                  
                  
                     šiame reglamente nustatytos priemonės atitinka Jūrų saugumo ir teršimo iš laivų prevencijos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Kad galėtų taikyti Direktyvos (ES) 2019/883 7 straipsnio 4 dalies a ir b punktus ir 9 straipsnį, valstybės narės, naudodamos šio reglamento I priede nustatytą metodą, apskaičiuoja pakankamą atliekoms skirtos talpyklos tūrį.
            
            
               2.   Pagal Direktyvos (ES) 2019/883 2 priedą pateiktos informacijos tikrinimo tikslais valstybės narės, numatydamos laive susidarysiančių skirtingų rūšių atliekų kiekį, atsižvelgia į šio reglamento II priede nustatytus atliekų susidarymo dydžius.
            
            
               3.   Be šio reglamento II priede nustatytų atliekų susidarymo dydžių, valstybės narės, nustatydamos skirtingų rūšių atliekų susidarymo laive įverčius, gali vadovautis vienu ar abiem šiais kriterijais:
               
                           a)
                        
                        
                           ankstesniais įrašais apie susidariusias atliekas, pagrįstais konkretaus laivo išankstinio pranešimo apie atliekas formomis ir atliekų pristatymo patvirtinimais,
                        
                     
                           b)
                        
                        
                           laivo inspektavimo rezultatais, iš kurių gaunama informacija apie ankstesnius atliekų susidarymo dydžius, išsamūs duomenys apie atliekų tvarkymą laive ir su konkrečia įranga arba prekybos zona susijusi informacija, daranti poveikį faktiniam atliekų susidarymo dydžiui.
                        
                     
         
         
            2 straipsnis
            Šio reglamento I priede nustatytas pakankamo atliekoms skirtos talpyklos tūrio apskaičiavimo metodas netaikomas šių rūšių atliekoms:
            
                        a)
                     
                     
                        MARPOL konvencijos II priede nurodytų rūšių atliekoms,
                     
                  
                        b)
                     
                     
                        atsitiktinai sužvejotoms atliekoms.
                     
                  
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 151, 2019 6 7, p. 116.
      
      
         
            I PRIEDAS
            Pakankamo atliekoms skirtos talpyklos tūrio apskaičiavimo metodas
            
                        1.
                     
                     
                        Pagal šį metodą taikomas aritmetinis skaičiavimas, grindžiamas apytikriu laive liekančių atliekų kiekiu, palyginti su didžiausiu atliekoms skirtos talpyklos tūriu.
                     
                  
                        2.
                     
                     
                        Panaudotas atliekoms skirtas tūris (angl. Used Waste Capacity, toliau – UWC), apytikriai įvertintas įplaukimo uostui siunčiant išankstinį pranešimą apie atliekas ir išreikštas didžiausio atliekoms skirtos talpyklos tūrio procentine dalimi, neturi viršyti iš anksto nustatytos ribos.
                     
                  
                        3.
                     
                     
                        UWC apskaičiuojamas taikant šią formulę:
                        
                  
                        4.
                     
                     
                        UWC turi atitikti šią sąlygą:
                     
                  UWC (%) < Ribinė vertė
            Čia:
            A – apytikris išplaukiant iš įplaukimo uosto laive liksiančių tam tikros rūšies atliekų kiekis (išreikštas m3);
            M – didžiausias atliekoms skirtos talpyklos tūris (išreikštas m3);
            ribinė vertė – 1 lentelėje nustatyta vertė, taikoma atitinkamos rūšies atliekoms ir kitam įplaukimo uostui.
            
               1 lentelė
            
            
               Ribinės vertės
            
            
                        Kitas įplaukimo uostas
                     
                     
                        MARPOL konvencijos I priedas
                     
                     
                        MARPOL konvencijos IV priedas
                     
                     
                        MARPOL konvencijos V priedas
                     
                     
                        MARPOL konvencijos VI priedas
                     
                  
                        Kitas įplaukimo uostas yra ES uostas arba priklauso papildomų atrinktų uostų grupei
                     
                     
                        50 %
                     
                     
                        50 %
                     
                     
                        25 %
                     
                     
                        75 %
                     
                  
                        Kitas įplaukimo uostas nėra ES uostas arba nepriklauso papildomų atrinktų uostų grupei
                     
                     
                        25 %
                     
                     
                        50 %
                     
                     
                        20 %
                     
                     
                        25 %
                     
                  
                        5.
                     
                     
                        Naudojant pakankamo atliekoms skirtos talpyklos tūrio apskaičiavimo metodą taikomos šios nuostatos:
                        
                                    a)
                                 
                                 
                                    Direktyvos (ES) 2019/883 2 priede nustatytoje išankstinio pranešimo apie atliekas formoje nurodytas įplaukimo uostas – uostas, į kurį laivas plaukia ir kuriam siunčiamas išankstinis pranešimas apie atliekas pagal Direktyvos (ES) 2019/883 6 straipsnį;
                                 
                              
                                    b)
                                 
                                 
                                    kitas įplaukimo uostas – Direktyvos (ES) 2019/883 2 priede nustatytos išankstinio pranešimo apie atliekas formos 2.5 punkte nurodytas uostas, į kurį turi būti vykstama išplaukus;
                                 
                              
                                    c)
                                 
                                 
                                    Direktyvos (ES) 2019/883 2 priede nustatytos išankstinio pranešimo apie atliekas formos 3 punkto šeštoje skiltyje „Numatomas atliekų, kurios susidarys nuo pranešimo pateikimo iki kito įplaukimo uosto, kiekis“ nurodytas kiekis – tai susidariusios atliekos, kurias ketinama šalinti uosto priėmimo įrenginyje. Kiekiai, kurios galima teisėtai išmesti į jūrą, į pranešamą vertę neįtraukiamos.
                                 
                              
                  
                        6.
                     
                     
                        Į papildomų atrinktų uostų grupę įtraukiami uostai, kurie 1 lentelėje nustatytų ribinių verčių taikymo tikslu laikytini ES uostais. Šiai grupei priklauso visi uostai, esantys Islandijoje, Norvegijoje ir Jungtinėje Karalystėje (įskaitant Meno salą, Normandijos salas ir Gibraltarą), taip pat Rusijos uostai, esantys Baltijos jūroje.
                     
                  
                        7.
                     
                     
                        Pirmuosius dvejus šio reglamento taikymo metus šio priedo trečiame punkte apskaičiuotas UWC gali būti laikomas orientaciniu toliau nurodytoms atliekų, kurias sudaro krovinių likučiai, rūšims:
                        
                                    a)
                                 
                                 
                                    MARPOL konvencijos I priedas. Nafta: naftingos cisternų nuoplovos;
                                 
                              
                                    b)
                                 
                                 
                                    MARPOL konvencijos I priedas. Nafta: nešvarus balastinis vanduo;
                                 
                              
                                    c)
                                 
                                 
                                    MARPOL konvencijos V priedas. Šiukšlės: krovinių likučiai (kenksmingi jūros aplinkai);
                                 
                              
                                    d)
                                 
                                 
                                    MARPOL konvencijos V priedas. Šiukšlės: krovinių likučiai (nekenksmingi jūros aplinkai).
                                 
                              
                  
      
      
         
            II PRIEDAS
            
               1 lentelė
            
            
               Atliekų susidarymo dydžiai, susiję su MARPOL konvencijos I, IV ir V priedais (1)
               
            
            
                        Atliekų rūšis
                     
                     
                        Susidarymo dydis
                     
                     
                        Veiksnys
                     
                     
                        Laive atliekamas apdorojimas
                     
                  
                        Naftingas triumo vanduo
                     
                     
                        0,01–13 m3 per dieną, didesniuose laivuose susidaro didesni kiekiai.
                     
                     
                        Kondensacija ir nuotėkis mašinų skyriuje; laivo dydis.
                     
                     
                        Šį kiekį galima sumažinti 65–85 % naudojant nafta užteršto vandens separatorių ir vandens frakciją išpilant į jūrą.
                     
                  
                        Naftos likučiai (šlamas)
                     
                     
                        0,01–0,03 m3 šlamo vienai mazuto (HFO) tonai.
                        0–0,01 m3 jūrinio gazolio (MGO) tonai.
                     
                     
                        Kuro rūšis; kuro suvartojimas.
                     
                     
                        Garinant šlamo kiekį galima sumažinti iki 75 % (2).
                        Deginant šlamo kiekį galima sumažinti 99 % ar daugiau.
                     
                  
                        Cisternų nuoplovos (plovimo vanduo)
                     
                     
                        Nuo 20 iki šimtų m3
                        
                     
                     
                        Cisternų valymų skaičius; cisternų tūris.
                     
                     
                        Po nusodinimo vandens frakciją galima išpilti į jūrą.
                     
                  
                        Nuotekos
                     
                     
                        0,01–0,06 m3 asmeniui per dieną. Nuotekos kartais būna susimaišiusios su kitais nutekamaisiais vandenimis. Bendras kiekis – 0,04–0,45 m3 asmeniui per dieną.
                     
                     
                        Asmenų skaičius laive; tualetų tipas; reiso trukmė; valymo būdas: eksploatuojant nuotekų valymo įrenginius arba taikant smulkinimo ir dezinfekavimo sistemą susidaro skirtingi atliekų kiekiai.
                     
                     
                        Valymo įrenginių ištakis dažnai išpilamas į jūrą, jei tai leidžiama pagal MARPOL konvencijos IV priedą.
                     
                  
                        Plastikas
                     
                     
                        0,001–0,008 m3 plastiko asmeniui per dieną.
                     
                     
                        Asmenų skaičius laive.
                     
                     
                        Dažnai nėra deginamas.
                        Nešvarus plastikas (plastikas, kuris lietėsi su maistu) dažnai laikomas atskiru atliekų srautu.
                     
                  
                        Maisto atliekos
                     
                     
                        0,001–0,003 m3 asmeniui per dieną.
                     
                     
                        Asmenų skaičius laive; maisto atsargos.
                     
                     
                        Maisto atliekos dažnai išmetamos į jūrą, jei tai leidžiama pagal MARPOL konvencijos V priedą.
                     
                  
                        Buitinės atliekos
                     
                     
                        0,001–0,02 m3 asmeniui per dieną.
                     
                     
                        Asmenų skaičius laive; naudojamų produktų rūšis.
                     
                     
                         
                     
                  
                        Kepimo aliejus
                     
                     
                        0,01–0,08 litro asmeniui per dieną.
                     
                     
                        Asmenų skaičius laive; gaminamo maisto rūšis.
                     
                     
                        Nors tai neleidžiama, kepimo aliejus kartais pilamas į šlamo cisterną.
                     
                  
                        Deginimo įrenginio pelenai
                     
                     
                        0,004 ir 0,06 m3 per mėnesį.
                     
                     
                        Deginimo įrenginio naudojimas; deginimo įrenginio naudojimo išlaidos.
                     
                     
                        Deginimo įrenginys naudojamas ne visų rūšių atliekoms, daugiausia popieriui, kartais naftingam šlamui.
                     
                  
                        Eksploatavimo atliekos
                     
                     
                        0,001–0,1 m3 asmeniui per dieną.
                     
                     
                        Laivo dydis; krovinio tipas.
                     
                     
                         
                     
                  
                        Krovinių likučiai
                     
                     
                        0,001–2 % krovinio.
                     
                     
                        Krovinio tipas.
                        Laivo dydis.
                     
                     
                         
                     
                  
               
            
               2 lentelė
            
            
               Atliekų susidarymo dydžiai, susiję su MARPOL konvencijos dėl atliekų VI priedu (išmetamųjų dujų valymo sistemos, angl. santrumpa EGCS)
            
            
                        EGCS tipas
                     
                     
                        Koeficientas
                     
                     
                        Vienetas
                     
                     
                        Pavyzdžiai
                        (10 MW variklis arba mazuto (HFO) suvartojimas 40 tonų per dieną)
                     
                  
                        
                           1 gamintojas
                        
                     
                  
                        Atvirojo kontūro sistemos šlamo kiekis
                     
                     
                        0,1 
                     
                     
                        kg/MWh
                     
                     
                        0,1 × 10 MW × 24 = 24 kg per dieną
                     
                  
                        Uždarojo kontūro sistemos šlamo kiekis (DAF- BOTU)
                     
                     
                        3,5 –7,0 
                     
                     
                        kg/MWh, priklausomai nuo
                        SFOC (savitojo mazuto suvartojimo), MCR (didžiausios ilgalaikės galios) ir kuro kokybės
                     
                     
                        3,5 × 10 MW × 24 = 840 kg per dieną
                     
                  
                        Uždarojo kontūro sistemos šlamo kiekis (BOTU-M)
                     
                     
                        3,0 
                     
                     
                        l/MWh/S%, priklausomai nuo SFOC, MCR ir kuro kokybės
                     
                     
                        3,0 × 10 MW × 24 × S2,5 % = 1800 litrų per dieną
                     
                  
                        
                           2 gamintojas
                        
                     
                  
                        Uždarojo kontūro sistemos šlamo kiekis
                     
                     
                        2,5 –3,0 
                     
                     
                        Kg/suvartota HFO tonų
                     
                     
                        2,5 × 40 t per dieną = 100 kg per dieną
                     
                  
               Pastaba. Susidarančio išmetamųjų dujų valymo sistemos šlamo kiekis galiausiai taip pat priklauso nuo konkretaus įrenginio ypatumų, todėl reikėtų remtis gamintojo pateiktu išmetamųjų dujų valymo sistemos vadovu. Lentelėse nurodytą informaciją pateikė suinteresuotųjų subjektų bendrovės.
            
               (1)  Paimta iš 2017 m. sausio mėn. EMSA tyrimo „Laive susidarančių atliekų tvarkymas laivuose“ (The Management of Ship-Generated Waste in Ships).
            
               (2)  Vandens frakcijos išgarinimas iš naftos šlamo yra procesas, kurį reikia kruopščiai valdyti ir kuris turėtų būti atliekamas tik tiek, kad deginti skirtas šlamas galėtų būti deginamas.